《和同舍上元迎驾起居》
宋代·程俱

琼构浮空锦作山，五门遥比望金銮。烛龙飞度昆丘晓，玉斧修成宝鉴寒。

便觉冰荷回暖律，恍疑云翼傅灵丸。都人喜色瞻鸾盖，更拟交光雪未残。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。